**Braden Schneider** (s. 20. syyskuuta 2001 Prince Albert, Saskatchewan, Kanada) on kanadalainen jääkiekkopuolustaja, joka pelaa NHL-joukkue New York Rangersissa. Rangers varasi Schneiderin ensimmäisellä kierroksella 19. pelaajana NHL:n varaustilaisuudessa 2020. Hän laukoo oikealta.

Ura
---

### Seuraura

Schneider pelasi suurimman osan juniorivuosistaan kotikaupungissaan Saskatchewanin Prince Albertissa. Hän oli kaudella 2014–2015 tehoilla 6+14=20 Prince Albert Raidersin U15-junioreiden tehokkain puolustaja. Kaudella 2015–2016 Schneider nousi joukkueen kapteeniksi. Hän oli Raidersin tehokkain puolustaja tehoilla 7+13=20. Brandon Wheat Kings varasi Schneiderin 12. pelaajana WHL:n varaustilaisuudessa 2016. Kauden 2016–2017 hän pelasi kuitenkin vielä suurimmaksi osaksi B-nuorten SMAAAHL-sarjaa Prince Albert Minorsissa. Hän jakoi tehoilla 12+19=31 koko sarjan puolustajien pistepörssin toisen sijan Swift Current Legionnairesin Zach Zieglerin kanssa edellään vain Regina Pat Canadiansin Alex Kannok-Leipert. Schneider debytoi samalla kaudella myös Wheat Kingsin WHL-joukkueessa, jossa hän pelasi yhden runkosarja- ja kolme playoff-ottelua.

Varsinaisella WHL:n tulokaskaudellaan 2017–2018 Schneider teki Brandon Wheat Kingsissa 66 runkosarjaottelussa tehot 1+21=22 ja 11 playoff-ottelussa kuusi syöttöpistettä. Kaudella 2018–2019 hän nousi joukkueen varakapteeniksi. Schneider oli kahdeksalla osumallaan Wheat Kingsin eniten maaleja tehnyt puolustaja. Kaudella 2019–2020 hän oli joukkueen tehokkain puolustaja tehoilla 7+35=42. Hänet valittiin kauden päätteeksi liigan itäisen konferenssin ensimmäiseen tähdistökentälliseen. Schneider pelasi kauden aikana myös CHL Top Prospects Gamessa.

New York Rangers varasi Schneiderin ensimmäisellä kierroksella 19. pelaajana NHL:n varaustilaisuudessa 2020. Hän oli seuran toinen varaus, sillä Rangers varasi ennen Schneideria koko varaustilaisuuden ykkösvarauksena Alexis Lafrenièren. Tammikuussa 2021 hän teki amatööritry-out -sopimuksen AHL-joukkue Hartford Wolf Packin kanssa. Hän pelasi siellä alkukaudella 2020–2021 kaksi ottelua tehden yhden syöttöpisteen, kunnes WHL-kauden käynnistyessä Schneider palasi Brandon Wheat Kingsin WHL-joukkueeseen. Hän nousi joukkueen kapteeniksi. Maaliskuussa Schneider teki kolmivuotisen NHL-tulokassopimuksen New York Rangersin kanssa.

### Maajoukkueura

Schneider pelasi alle 20-vuotiaiden MM-kilpailuissa vuonna 2021, jolloin hän voitti hopeaa. Välieräottelussa Venäjää vastaan Schneider sai syöttöpisteen Alex Newhookin tekemään avausmaaliin, joka jäi Kanadan 5–0-voittoon päättyneen ottelun voittomaaliksi ja vei joukkueen finaaliin. Hän kärsi turnauksen aikana myös yhden ottelun pelikiellon, kun Schneider taklasi alkulohkon ottelussa Saksaa vastaan Jan-Luca Schumacheria päähän.

Schneider pelasi myös alle 18-vuotiaiden MM-kilpailuissa vuonna 2019, jolloin hän jakoi Kanadan sisäisen tehotilaston voiton Peyton Krebsin kanssa lukemalla +9. Valmennus valitsi Schneiderin joukkueensa turnauksen yhdeksi kolmesta parhaasta pelaajasta. Hänet valittiin myös Latviaa vastaan pelatun puolivälieräottelun päätteeksi Kanadan ottelun parhaaksi pelaajaksi.

Schneider pelasi myös alle 18-vuotiaiden Hlinka Gretzky Cupissa vuonna 2018, jolloin hän voitti kultaa. Schneider edusti myös Canada Whiten joukkuetta World U-17 Hockey Challengessa vuonna 2017, jolloin hän toimi joukkueensa kapteenina.

Muuta
-----

Schneiderin pikkuveli Marek pelaa puolustajana WHL-joukkue Saskatoon Bladesissa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2016–2017 | Brandon Wheat Kings | WHL | 1 | 0 | 0 | 0 | 0 | 3 | 0 | 1 | 1 | 0 |
| 2017–2018 | Brandon Wheat Kings | WHL | 66 | 1 | 21 | 22 | 16 | 11 | 0 | 6 | 6 | 4 |
| 2018–2019 | Brandon Wheat Kings | WHL | 58 | 8 | 16 | 24 | 26 | – | – | – | – | – |  |  |  |  |  |  | U18 | 7 | 2 | 1 | 3 | 2 |
| 2019–2020 | Brandon Wheat Kings | WHL | 60 | 7 | 35 | 42 | 42 | – | – | – | – | – | Ykköstähdistö |
| 2020–2021 | Brandon Wheat Kings | WHL | 22 | 5 | 22 | 27 | 12 | – | – | – | – | – |  |  |  |  |  |  | JMM | 6 | 1 | 2 | 3 | 25 |
|  | Hartford Wolf Pack | AHL | 2 | 0 | 1 | 1 | 0 | – | – | – | – | – |  |  |  |  |  |  | MM | 9 | 0 | 1 | 1 | 0 |
| 2021–2022 | New York Rangers | NHL | 43 | 2 | 9 | 11 | 9 | 20 | 0 | 3 | 3 | 6 |
|  | Hartford Wolf Pack | AHL | 24 | 0 | 9 | 9 | 10 | – | – | – | – | – |
| 2022–2023 | New York Rangers | NHL | 81 | 5 | 13 | 18 | 16 | 7 | 1 | 0 | 1 | 9 |
| 5 kautta | yhteensä | WHL | 207 | 21 | 94 | 115 | 96 | 14 | 0 | 7 | 7 | 4 |
| 2 kautta | yhteensä | NHL | 124 | 7 | 22 | 29 | 25 | 27 | 1 | 3 | 4 | 15 |
| 2 kautta | yhteensä | AHL | 26 | 0 | 10 | 10 | 10 | – | – | – | – | – |

Lähteet
-------

* Braden Schneider The Internet Hockey Databasessa (englanniksi)
* Braden Schneider Eurohockey-sivustolla (englanniksi)
* Braden Schneider *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Braden Schneider *Elite Prospects*. Everysport Media Group AB.  (englanniksi)
2. ↑  Elite Prospects - Prince Albert Raiders U15 AA *eliteprospects.com*. Everysport Media Group AB. Viitattu 17.3.2021. (englanniksi)
3. ↑  Elite Prospects - Prince Albert Raiders U15 AA *eliteprospects.com*. Everysport Media Group AB. Viitattu 17.3.2021. (englanniksi)
4. ↑  Elite Prospects - SMAAAHL Stats 2016-2017 *eliteprospects.com*. Everysport Media Group AB. Viitattu 17.3.2021. (englanniksi)
5. ↑  Elite Prospects - Brandon Wheat Kings *eliteprospects.com*. Everysport Media Group AB. Viitattu 17.3.2021. (englanniksi)
6. ↑  Elite Prospects - Brandon Wheat Kings *eliteprospects.com*. Everysport Media Group AB. Viitattu 17.3.2021. (englanniksi)
7. ↑  Elite Prospects - NHL Entry Draft 2020 *eliteprospects.com*. Everysport Media Group AB. Viitattu 17.3.2021. (englanniksi)
8. ↑  Braden Schneider Stats, Profile, Bio, Analysis and More *sportsforecaster.com*. XML Team Solutions, LLC. Viitattu 17.3.2021. (englanniksi)[vanhentunut linkki]
9. ↑  Rangers Agree to Terms with Defenseman Braden Schneider *nhl.com/rangers*.  4.3.2021. New York Rangers. Viitattu 17.3.2021. (englanniksi)
10. ↑  GAME SUMMARY (pdf) *reports.iihf.hockey*.  4.1.2021. IIHF.  Arkistoitu 6.1.2021. Viitattu 18.3.2021. (englanniksi)
11. ↑  Hurmerinta, Eero: Nuorten kisojen taklaukset toivat pelikieltoja − Wimmerille kaksi, Schneiderille yksi peli *Jatkoaika.com*.  28.12.2020. Jatkoaika r.y. Viitattu 17.3.2021.
12. ↑  Elite Prospects - Canada U18 *eliteprospects.com*. Everysport Media Group AB. Viitattu 17.3.2021. (englanniksi)
13. ↑  BEST PLAYER OF THE GAME SELECTED BY THE TEAM (pdf) *iihf.com*.  28.4.2019. IIHF. Viitattu 17.3.2021. (englanniksi)
14. ↑  Marek Schneider *Elite Prospects*. Everysport Media Group AB.  (englanniksi)

Kanadan joukkue – Jääkiekon MM-kilpailut 2021
2 Schneider |
5 Bernard-Docker |
6 Miller (**A**) |
8 Foudy |
11 Anderson-Dolan |
13 Vilardi |
14 Henrique (**C**) |
17 Danforth |
21 Paul |
22 Hagel |
25 Power |
26 Walker |
27 Bunting |
28 Brown (**A**) |
33 Hill |
35 Kuemper |
38 Ferraro |
44 Comtois |
65 DiPietro |
70 Stecher |
73 Pirri |
74 Beaudin |
88 Mangiapane |
91 Perfetti |
Valmentaja Gerard Gallant